Acció Ecologista-Agró organitza la II Marató ornitològica de la marjal d'Almardà-Almenara
30 de setembre 2024

![](/media/ce4i3xoc/cartell_marato02_c.jpg?width=392&height=553&mode=max)

Acció Ecologista-Agró comença la programació tardorenca d'activitats a La Casa Penya amb la II Marató ornitològica de la marjal d'Almardà-Almenara. La jornada per a gaudir i descobrir els tresors naturals d'esta zona d'aiguamolls tindrà lloc diumenge que ve 6 d'octubre. Cal esmentar la col·laboració de l'Ajuntament de Sagunt, així com el suport de Caixa Popular i l'associació Grup Au d'Ornitologia.

L'objectiu de la jornada d'observació d'aus col·laborativa, que començarà a les 8 hores en Els Estanys i acabarà a les 13 hores a la Casa Penya, és saber quantes espècies d'aus són capaces d'identificar les persones participants en este aiguamoll que forma part del Conveni de Ramsar.

La II Marató ornitològica de la marjal d'Almardà-Almenara serà per equips d'un mínim de tres persones i un màxim de cinc integrants. Els equips han d'inscriure's a través del següent enllaç: [https://docs.google.com/forms/d/e/1faipqlsemqk3sj1rqvsnkpiqyby6ntprhcpebbkkio\_mqrw-ewd3y9a/viewform](https://docs.google.com/forms/d/e/1faipqlsemqk3sj1rqvsnkpiqyby6ntprhcpebbkkio_mqrw-ewd3y9a/viewform). En el cas de voler participar-hi, però no es compta encara amb un equip, les persones interessades poden emplenar el següent formulari i seran incloses en un dels equips de l'organització:[https://docs.google.com/forms/d/e/1faipqlsflweutobf6y5hn3c5psrpg1pqpe4ot3yhqapn2juegr3gnhq/viewform](https://docs.google.com/forms/d/e/1faipqlsflweutobf6y5hn3c5psrpg1pqpe4ot3yhqapn2juegr3gnhq/viewform).

El mateix diumenge 6 d'octubre es durà a terme una dinàmica infantil a la Casa Penya junt al Grup Au d'Ornitologia. L'activitat consistirà en l'anellament d'ocells per a conéixer la tipologia d'aus de la Reserva de Fauna Silvestre de la Finca de Penya. Esta cita familiar començarà a les 11 hores i per a participar fa falta apuntar-se en el següent formulari: [https://docs.google.com/forms/d/e/1faipqlsdge\_qjtuobhhhc-sauvb8mlrch-glgdsomdn10ysi5in-hfg/viewform](https://docs.google.com/forms/d/e/1faipqlsdge_qjtuobhhhc-sauvb8mlrch-glgdsomdn10ysi5in-hfg/viewform).

*   [](http://www.facebook.com/sharer.php?u=https://aytosagunto.es/va/actualitat/accio-ecologista-agro-organitza-la-ii-marato-ornitologica-de-la-marjal-d-almarda-almenara/ "Facebook")
*   [](http://twitter.com/share?url=https://aytosagunto.es/va/actualitat/accio-ecologista-agro-organitza-la-ii-marato-ornitologica-de-la-marjal-d-almarda-almenara/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/accio-ecologista-agro-organitza-la-ii-marato-ornitologica-de-la-marjal-d-almarda-almenara/ "Linked In")
*   [](mailto:?body=https://aytosagunto.es/va/actualitat/accio-ecologista-agro-organitza-la-ii-marato-ornitologica-de-la-marjal-d-almarda-almenara/)